29. ΝΟΜΟΘΕΤ. ΔΙΑΤΑΓΜΑ υπ’ αριθ. 1817 της 7 Σεπτ./ 5 Οκτ. 1942 Περί μετατροπής της Μέσης Δενδροκομικής Σχολής Πατρών εις  Πρακτικόν Γεωργικόν Σχολείον, και συμπληρώσεως της περί Μέσων Γεωργικών Σχολών Νομοθεσίας. Εκυρώθη δια της υπ’ αριθ. 256/1946 πράξεως Υπουργικού Συμβουλίου. ΄Αρθρ.1.-Η δια του από 31-8-1921 Β.Δ/τος συσταθείσα και λειτουργούσα εν Πάτραις Μέση Δενδροκομική Σχολή μετατρέπεται από της ισχύος του παρόντος εις Πρακτικόν Γεωργικόν Σχολείον, των ήδη εκπαιδευομένων εις την Αβερώφειον Γεωργικήν Σχολήν Λαρίσσης μαθητών της εγγραφομένων οριστικώς εις την Σχολήν ταύτην προς εξακολούθησιν των σπουδών των. 2.Το πρακτικόν τούτο Γεωργικόν Σχολείον θα διέπεται υπό των διατάξεων του Νόμ. 2203 «περί κατωτέρων Πρακτικών Γεωργικών Σχολείων» ως ούτος μεταγενεστέρως ετροποποιήθη και συνεπληρώθη και θα λειτουργήση με ειδικότητα την δενδροκομίαν και αμπελουργίαν. 3.Οι απόφοιτοι του Σχολείου τούτου ως και των λοιπών Πρακτικών Γεωργικών Σχολείων δημοσίων, ιδιοσυντηρήτων και ιδιωτικών λειτουργούντων δυνάμει του υπ’ αριθ. 1698/39 Α. Νόμου προσλαμβάνονται υπό του Υπουργείου Γεωργίας κατά προτίμησιν εις τας υπό του Νόμ. 4142, ως ούτος ετροποποιήθη και συνεπληρώθη μεταγενεστέρως, προβλεπομένας θέσεις Γεωργοτεχνιτών ή τεχνιτών. ΄Αρθρ.2.-(Προσωρινής ισχύος). ΄Αρθρ.3.Αποφάσει του επί της Γεωργίας  Υπουργού επιτρέπεται εις το μόνιμον διδακτικόν   και   διοικητικόν   προσωπικόν   και   τους  Σελ. 497 Γεωργικές Σχολές 32.Ε.δ.28-29 επιμελητάς των Μέσων Γεωργικών Σχολών και των Πρακτικών Γεωργικών Σχολείων να μετέχουν εις το συσσίτιον το παρασκευαζόμενον δια τους μαθητάς επί τη καταβολή της αξίας αυτού. Δι’ομοίων αποφάσεων επιτρέπεται εις τας Μέσας Γεωργικάς Σχολάς και Πρακτικά Γεωργικά Σχολεία, δημόσια και ιδιοσυντήρητα να παρασκευάζωσι και χορηγώσι συσσίτιον άπαξ της ημέρας εις τους τακτικούς εργάτας μονίμους τε και ημερομισθίους επί τη καταβολής της αξίας αυτού. 